4. การวิจัยและพัฒนา

“ประกาศของคณะกรรมการกำกับตลาดทุน ที่ ทจ.11/2552 เรื่อง หลักเกณฑ์ เงื่อนไข
และวิธีการรายงาน
การเปิดเผยข้อมูลเกี่ยวกับฐานะการเงินและผลการดำเนินงานของบริษัทที่ออกหลักทรัพย์ได้ยกเลิกหัวข้อนี้”

การวิจัยเเละพัฒนาเป็นสิ่งสำคัญในการสร้างความเป็นเลิศในเชิงธุรกิจ เเละสร้างความสามารถใน
การเเข่งขันให้กับองค์กร บริษัทมีนโยบายที่จะยกระดับคุณภาพสินค้าเเละบริการทั้งภายนอก เช่น
โรงเเรมเเละอาคาร เเละภายใน เช่น คุณภาพในการให้บริการ
และคุณภาพของบุคลากรอย่างสม่ำเสมอ

(1) ภายนอก

- ยกระดับโรงเเรม

ในปีที่ผ่านมา บริษัทได้ลงทุนพัฒนาโครงสร้างของเครื่องหมายการค้าใหม่ทั้ง 5 เครื่องหมาย
ต่อเนื่อง จากปี 2550
ทั้งนี้เพื่อการสร้างเอกลักษณ์เฉพาะตัวของทุกเครื่องหมายการค้าเพื่อให้เหมาะต่อกลุ่มลูกค้า เเละ
สร้างศักยภาพให้ดุสิตมีความคล่องตัวในการบริหาร เปิดกว้างที่จะทดลองสิ่งใหม่ๆ รวมทั้งการสร้าง
เครื่องหมายการค้าให้เป็นที่รู้จักและแข็งแกร่งขึ้นบริษัทจึงลงทุนปรับปรุงโรงเเรมให้มีรูปลักษณ์สอดคล้องกับเครื่องหมายการค้า
ทั้งส่วนห้องพัก ห้องอาหาร เเละอาคารโดยรอบ อย่างต่อเนื่อง
ซึ่งเกือบแล้วเสร็จทุกโรงแรมในกลุ่มดุสิต
ส่วนของในกลุ่มรอยัลปริ๊นเซสยังคงเหลือโรงแรมรอยัลปริ๊นเซส หลานหลวง และโรงแรมรอยัล
ปริ๊นเซส เชียงใหม่ หลังการปรับปรุงโรงแรมเรียบร้อยแล้วจึงจะเปลี่ยนชื่อเป็น
โรงแรมดุสิตปริ๊นเซส ต่อไป

- การสร้างสรรค์ผลิตภัณฑ์ใหม่ DFiT เเละ Dusit Gourmet

DFiT เป็นศูนย์ออกกำลังกายเเนวคิดใหม่ ครบวงจรทั้งเครื่องออกกำลังกายที่ทันสมัยเเละหลักสูตร
ออกกำลังกายที่เหมาะสม บริษัทได้วางเเผนที่จะสร้าง DFiT
ให้เป็นอีกหนึ่งบริการสำหรับลูกค้าของโรงเเรม เเละเปิดต้อนรับสมาชิกภายนอกด้วยเช่นกัน ขณะนี้มี
DFiT ในโรงเเรมดุสิตธานี ที่ กรุงเทพ พัทยา หัวหิน มะนิลา เเละ ดุสิตดีทู เชียงใหม่

Dusit Gourmet เป็นธุรกิจเบเกอรี่ทันสมัย มีสินค้าตามเทศกาลให้เลือกหลากหลาย
เเละให้บริการ อาหารว่างเเละเครื่องดื่มเเก่ลูกค้าในโรงเเรมเเละบุคคลภายนอก
นอกจากนี้ยังรับจัดชุดอาหารว่างเพื่อบริการ เเก่ลูกค้ากลุ่มสัมมนาด้วย

- พัฒนาระบบการจองห้องพัก

เพื่อเสริมสร้างขีดความสามารถในการให้บริการลูกค้าเเละการเเข่งขันให้ทัดเทียมคู่เเข่ง ในปี
2549 บริษัทได้ลงทุนประมาณ 1 ล้านดอลล่าร์สหรัฐ เพื่อซื้อระบบการจองห้องพักส่วนกลาง
(Central Reservation System)
เพื่อเป็นศูนย์กลางข้อมูลลูกค้าเเละห้องพักของทุกโรงเเรมในเครือดุสิต อินเตอร์เนชั่นเเนล ซึ่งจะ
อำนวยความสะดวกในการจองห้องพักเเก่ลูกค้า
เเละเพื่อใช้ประโยชน์จากข้อมูลเพื่อเข้าถึงความต้องการของ ลูกค้าได้สูงสุด นอกจากนี้
ระบบยังเปิดบริการตลอด 24 ชั่วโมงทำให้สำนักขายในต่างประเทศ ตัวเเทนการขาย
สมาชิกในกลุ่ม GHA หรือเเม้เเต่สายการบินสามารถเข้ามาใช้บริการได้ตลอดเวลา

(2) ภายใน

- นโยบายส่งเสริมและพัฒนาบุคลากร

ธุรกิจโรงเเรมเป็นงานบริการ ดังนั้นบุคลากรจึงเป็นกลไกหลักในการขับเคลื่อนธุรกิจอย่างมาก
บริษัท จึงส่งเสริมการพัฒนาทรัพยากรบุคคล โดยการฝึกอบรบทุกหน่วยงาน
ตั้งเเต่พนักงานระดับโรงแรม และ ส่วนกลาง เพื่อมุ่งเน้นให้พนักงานมีความรู้
ความสามารถสูงสุดในสายอาชีพ เช่น

-   ระดับโรงเเรม สมาชิกในกลุ่ม Global Hotel Alliance (GHA) ซึ่งเป็นพันธมิตรทางการ
    โรงเเรมในยุโรปเเละอเมริกาได้จัดโปรเเกรมฝึกงานระหว่างโรงเเรมในพันธมิตร เพื่อให้
    พนักงานที่ได้รับคัดเลือกได้เเลกเปลี่ยนความรู้ เเละทักษะระหว่างกัน
    ระยะเวลาของโครงการ นาน 3 เดือน

-   ระดับบริษัท มีเเผนพัฒนาบุคลากรอย่างสม่ำเสมอตลอดปี เเละปรับปรุงหลักสูตรให้
    สนับสนุนกับการใช้งานจริง ตั้งเเต่ระดับล่างจนถึงฝ่ายบริหาร จัดอบรมโดย บ. ดุสิตเพื่อ
    พัฒนาผู้บริหาร ปีที่ผ่านมา บริษัทได้จัดหลักสูตร Intercultural Communication for
    Successful Multicultural Workplace
    เพื่อพัฒนาและสร้างความเข้าใจในความหลากหลาย
    ทางวัฒนธรรมที่แตกต่างกันในองค์กรให้แก่พนักงานทุกแผนก เพื่อที่จะติดต่อสื่อสารกัน
    อย่างมีคุณภาพและลดความเสี่ยงในการสื่อสาร

-   โครงการ Management Trainee

  วัตถุประสงค์ของโครงการเพื่อสรรหาบุคลากรที่เหมาะสมเพื่อปฏิบัติหน้าที่ในตำแหน่งบริหาร โดย
  สรรหาผู้สมัครที่มีศักยภาพ มีการเตรียมหลักสูตรภาคปฏิบัติที่เข้มข้นเป็นเวลา 1 ปี ให้กับ
  ผู้ร่วมโครงการ โดยทุก ๆ โรงแรมในเครือดุสิตจะต้องมี Management Trainee อย่างน้อย
  จำนวน 1 คน ต่อปี และหลังจากจบหลักสูตร Management Trainee จะได้รับการบรรจุ
  ให้เข้าทำงานในตำแหน่งที่เหมาะสม โดยเริ่มจากการปฏิบัติงานในโรงแรมที่รับตนเองเข้ามา
  เป็นเวลา 1 ปี และทำงานกับโรงแรมในเครือของบริษัท เป็นระยะเวลาอย่างน้อย 2 ปี
  โดยรวมแล้วเป็นเวลา 3 ปี

  ทั้งนี้พนักงานประจำที่มีคุณสมบัติเหมาะสมสามารถเข้าร่วมโครงการดังกล่าวได้ โดยพนักงาน
  ที่ถูกเลือกจะเข้ารับการฝึกอบรมอย่างเต็มหลัสูตร ซึ่งผลประโยชน์ต่างๆ ยังคงเหมือนเดิม และ
  ต้องทำสัญญาในการทำงานให้กับโรงแรมเป็นเวลาอย่างน้อย 3 ปี เช่นเดียวกัน
  เมื่อจบหลักสูตรแล้วทางโรงแรมจะจัดหาตำแหน่งที่เหมาะสมให้กับทุกคน

-   โครงการพัฒนารูปแบบการพัฒนาศักยภาพแรงงานภาคอุตตสาหกรรมการท่องเที่ยวและบริการ
    โดยความร่วมมือระหว่างกรมพัฒนาฝีมือแรงงานและบริษัท ดุสิตธานี จำกัด (มหาชน)

  กรมพัฒนาฝีมือแรงงานร่วมกับโรงแรมดุสิตธานี จัดฝึกอบรมหลักสูตรพนักงานการโรงแรม
  ภายใต้โครงการพัฒนารูปแบบการพัฒนาศักยภาพแรงงานภาคอุตสาหกรรมการท่องเที่ยวและบริการ
  ระยะเวลาการฝึก 1 ปี โดยไม่เสียค่าใช้จ่ายใดๆ ผู้เข้ารับการฝึกอบรมที่ผ่าน
  การฝึกอบรมโดยสมบูรณ์ จะได้รับการพิจารณาเป็นพิเศษในการบรรจุเข้าทำงานในโรงแรม
  ใดโรงแรมหนึ่งในเครือดุสิตธานี ประกอบด้วย 3 หลักสูตร คือ แม่บ้านโรงแรม พนักงาน
  บริการอาหารและเครื่องดื่ม และผู้ช่วยผู้ประกอบอาหาร
  ซึ่งมีวิทยาลัยดุสิตธานีเป็นสถานที่ฝึกอบรมภาคทฤษฎี ส่วนโรงแรมและรีสอร์ทในเครือดุสิตธานี
  จำนวน 16 แห่ง ในจังหวัดนครราชสีมา เชียงราย เชียงใหม่ ชลบุรี เพชรบุรี ภูเก็ต
  และกรุงเทพมหานคร เป็นสถานที่ฝึกอบรมภาคปฏิบัติ